Kanada erkaklar milliy xokkey terma jamoasi
Kanada erkaklar milliy xokkey terma jamoasi (xalq orasida Team Kanada nomi bilan tanilgan) (fransuzcha: Équipe Canada) Kanada sharafini xalqaro oʻyinlarda himoya qiluvchi xokkey jamoasidir. Kanada erkaklar milliy xokkey terma  jamoasini Xalqaro Xokkey Federatsiyasi aʼzosi Kanada xokkeyi tashkiloti nazorat qiladi. 1920-yildan 1963-yilgacha Kanada erkaklar milliy xokkey terma  jamoasining xalqaro vakolatlari Kanadadagi katta havaskor klub jamoalari tomonidan amalga oshirildi. Kanada erkaklar milliy xokkey terma  jamoasi 1963-yilda David Bauer tomonidan Kanada Havaskor Xokkey Assotsiatsiyasining bir qismi sifatida tashkil etilgan. "Team Kanada" nomi birinchi marta 1972-yilgi Sammit seriyasi oʻyinlari uchun ishlatilgan (Bu nom oʻshandan beri Kanada milliy erkaklar va ayollar terma jamoalariga murojaat qilish uchun tez-tez ishlatiladi). Kanada xokkey boʻyicha xalqaro oʻyinlarda yetakchi milliy terma jamoa hisoblanadi. Kanada erkaklar milliy xokkey terma  jamoasi 1972-yilda Sovet Ittifoqi erkaklar milliy xokkey terma jamoasiga qarshi Sammitlar seriyasida gʻalaba qozongan edi. 1976-yilgacha Kanada erkaklar milliy xokkey terma  jamoasi toʻrtta Kanada kubogini qoʻlga kiritgan. Kanada erkaklar milliy xokkey terma  jamoasi jami xokkey boʻyicha ikki marta Jahon kubogi, toʻqqizta Olimpiada oltin medali va 27 marta xokkey boʻyicha jahon chempionligini qoʻlga kiritgan. Kanada xokkey boʻyicha dunyodagi eng muvaffaqiyatli milliy terma jamoalardan biri hisoblanadi. Kanada erkaklar milliy xokkey terma  jamoasi Rossiya, AQSh, Shvetsiya, Finlandiya va Chexiya erkaklar milliy xokkey terma jamoasi bilan bir qatorda eng kuchli erkaklar xokkey davlatlarining norasmiy guruhi boʻlgan „Katta oltilik“ tarkibiga kiradi.